**PÁLYÁZATI FELHÍVÁS**

A Magyar Rendészettudományi Társaság elnöksége pályázata

„Fordulópontok a szakmai életemben” címmel

Pályázat kiírója:

Magyar Rendészettudományi Társaság elnöksége

A pályázat célja, tárgya:

A Magyar Rendészettudományi Társaság (a továbbiakban: MRTT) elnöksége pályázatot hirdet a rendvédelmi szervek volt és jelenlegi állománya, valamint a tagsága részére: „Fordulópontok a szakmai életemben” címmel. Várunk olyan 4-10 oldalas írásokat, amely a szerző számára érdekes vagy fontos volt az életútja vagy a szakma szempontjából, illetve a szolgálata során fordulópontot jelentett. Az írások kötetlenek, nem tudományos, hanem szakmai jellegűek. Kötelező formai követelmények nincsenek.

A pályázók köre:

A rendvédelmi szervek volt és jelenlegi állománya, valamint az MRTT tagjai.

A pályázat benyújtási határideje:

2023. október 31.

A pályázat benyújtásának módja:

A pályázati anyagot egy kinyomtatott példányban kell leadni. A szerző nevét, adatait zárt borítékban kell mellékelni a pályázathoz. Mindkét borítékot jeligével kell ellátni.

A pályázatot tartalmazó borítékot Dr. Kovács Gábor r. vezérőrnagy, dékán, MRTT főtitkára részére kell címezni, vagy személyesen leadni a 1083. Budapest, Üllői út 82. Nemzeti Közszolgálati Egyetem Rendészettudományi Kar, Oktatási Központ V. emelet 506-os irodájába.

Elbírálás:

A benyújtott pályázatokat az MRTT elnöksége által kijelölt három tag bizottság bírálja el.

Eredményhirdetés:

2023. november 21. 10.00

A díjak átadása: az NKE Rendészettudományi Kar Ünnepi Állománygyűlésén ünnepélyes keretek között történik.

Díjazás:

1. hely MRTT Elnökségi elismerő oklevél + 50 e Ft-os könyvutalvány
2. hely MRTT Elnökségi elismerő oklevél + 30 e Ft-os könyvutalvány
3. hely MRTT Elnökségi elismerő oklevél + 20 e Ft-os könyvutalvány

A nyertes pályázatok publikálásra kerülnek az MRTT honlapján a Tudományos Feuilleton rovatban.